ՀԻՄՆԱՎՈՐՈՒՄ

««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ՎԵՐԱԲԵՐՅԱԼ

**Իրավական ակտի ընդունման անհրաժեշտությունը**

Սույն որոշման ընդունման անհրաժեշտությունը պայմանավորված է՝

1. Կորոնավիրուսի տնտեսական հետևանքների նվազեցման և վերացման միջոցառումների շրջանակում ՀՀ կառավարության 2020 թվականի հուլիսի 2-ի «Հայաստանի Հանրապետությունում աշնանացան ցորենի արտադրության խթանման պետական աջակցության ծրագիրը հաստատելու մասին» N 1148-Լ որոշման 2-րդ կետի կատարման պահանջներով,
2. ՀՀ կառավարության 2019 թվականի մարտի 29-ի N 361-Լ որոշմամբ ընդուն­ված «Հայաստանի Հանրապետությունում խաղողի, ժամանակակից տեխնոլոգիաներով մշակվող ինտենսիվ պտղատու այգիների և հատապտղանոցների հիմնման համար պետական աջակցություն» ծրագրի շրջանակներում նախատեսվածից ավելի հիմնված ինտենսիվ պտղատու այգիների և հատապտղանոցների գծով առաջացած ծախսերի փոխհատուցման պահանջով,
3. ՀՀ կառավարության 2019 թվականի ապրիլի 4-ի N 369-Լ որոշմամբ ընդուն­ված «Փոքր և միջին «Խելացի» անասնաշենքերի կառուցման կամ վերակառուցման և դրանց տեխնոլոգիական ապահովման պետական աջակցություն» ծրագրի շրջանակներում կառուցվող անասնագոմերի նախատեսվածից շուտ ավարտված աշխատանքների արդյունքում առաջացած պարտավորությունների կատարման պահանջով:

**Ընթացիկ իրավիճակը և խնդիրները**

Կորոնավիրուսի տնտեսական հետևանքների նվազեցման և վերացման միջոցառումների շրջանակում ՀՀ կառավարության 2020 թվականի հուլիսի 2-ի «Հայաստանի Հանրապետությունում աշնանացան ցորենի արտադրության խթանման պետական աջակցության ծրագիրը հաստատելու մասին» N 1148-Լ որոշման համաձայն կանխատեսվող 5000 տոննա, որի արժեքի սուբսիդավորման և կամ ծախսերի փոխհատուցման համար անհրաժեշտ է ծրագրով ներգրավել 350.0 մլն դրամ ֆինանսական միջոցներ սույն որոշման հավելվածի 9-րդ կետով սահմանվում է 1 կգ-ի համար հատկացնել 70 դրամ:

 1187. ծրագրի «12007. Փոքր և միջին «Խելացի» անասնաշենքերի կառուցման կամ վերակառուցման և դրանց տեխնոլոգիական ապահովման պետական աջակցություն» ծրագրով 2020 թվականի պետական բյուջեով նախատեսված է եղել 50 նոր կառուցվող անասնագոմերի գծով հաշվարկված ծախսերի 1-ին փուլի և 23 նախորդ տարում կառուցված անասնագոմերի ամբողջական փոխհատուցման ֆինանսական միջոցներ՝ 630.0 մլն. դրամի չափով: Համաձայն ՀՀ կառավարության 2020 թվականի հուլիսի 2-ի 1094-Ն որոշման՝ ծրագրով հատկացված ֆինանսական միջոցները, ըստ անհրաժեշտության վերաբաշխվել են 330.0 մլն. դրամի չափով, քանի որ ըստ նախնական կանխատեսումների 2020 թվականի վերակառուցվող 30 անասնագոմերից միայն որոշակի քանակի համար կձևավորվեին ֆինանսական պարտավորություններ, սակայն կնքված պայմանագրերի շրջանակներում նախնական իրականացված մոնիտորինգի արդյունքներին համապատասխան սույն թվականի փոխհատուցման ենթակա ընդհանուր գումարը կկազմի 480.0 մլն դրամ (մոնիտորինգի արդյունքները կցվում են, տես՝ հավելված3), ուստի անհրաժեշտ լրացուցիչ ֆինանսական միջոցների ներգրավում 100.0 մլն. դրամի չափով:

1187. ծրագրի «12009. Հայաստանի Հանրապետությունում խաղողի, ժամանակակից տեխնոլոգիաներով մշակվող ինտենսիվ պտղատու այգիների և հատապտղանոցների հիմնման համար պետական աջակցություն» միջոցառմամբ 2020 թվականի պետական բյուջեով նախատեսված է եղել 10 հա նոր հիմնվող ինտենսիվ այգիների և հատապտղանոցների հիմնման ծախսերի փոխհատուցում 67.7 մլն. դրամի չափով: Միջոցառման գծով մեծ պահանջարկի արդյունքում ՀՀ էկոնոմիկայի նախարարության կողմից բավարարվել է ևս 80 հեկտարի ինտենսիվ այգիներ և հատապտղանոցներ հիմնելու հայտեր: Ներկայումս սույն միջոցառմամբ պայմանագրով ստանձնած պարտավորությունները կազմում են շուրջ 100.0 մլն. դրամ: Ըստ կատարված մոնիտորինգի, տվյալները կցվում են (տես՝ հավելված1), միջոցառմամբ մինչև տարեվերջ կկնքվեն ևս 448.0 մլն. դրամի պայմանագրեր, որոնցով ստանձնած պարտավորությունները, համաձայն ՀՀ կառավարության 2019 թվականի մարտի 29-ի N 361-Լ որոշմամբ ընդունված «Հայաստանի Հանրապետությունում խաղողի, ժամանակակից տեխնոլոգիաներով մշակվող ինտենսիվ պտղատու այգիների և հատապտղանոցների հիմնման համար պետական աջակցություն» ծրագրի պահանջների, ենթակա կլինեն փոխհատուցման 5 օրյա ժամկետում: Միջոցառմամբ ավել կատարված 80 հեկտարից 6,87 հեկտարը խաղողի այգի է, 60,52 հեկտարը՝ պտղի, իսկ 15,17 հեկտարը՝ հատապտղանոց, որոնց առավելագույն փոխհատուցման ենթակա գումարը, ըստ ծրագրի, կարկտապաշպան ցանցերով կազմում է մոտ 890.0 մլն դրամ, առանց դրանց՝ 480.0 մլն դրամ, հաշվարկները կցվում են (տես՝ հավելված2): Ուստի հրատապությունից ու անհրաժեշտությունից ելնելով սույն միջոցառման գծով առաջարկվում է նվազագույն՝ առանց կարկտապաշտպան ցանցի, 480.0 մլն դրամի չափով ֆինանսական միջոցների ներգրավում:

Վերոնշյալ միջոցառումների գծով անհրաժեշտ 930.0 մլն դրամի չափով ֆինանսական միջոցներից 630601.7 հազ. դրամն առաջարկվում է հատկացնել 1224. ծրագրի «12002. Կորոնավիրուսի (COVID-19) տնտեսական հետևանքների չեզոքացման աջակցության տրամադրում» միջոցառմամբ նախատեսված ֆինանսական միջոցներից՝ հաշվի առնելով այն հանգամանքը, որ վերոհիշյալ ծրագրերով նախատեսված ֆինանսական միջոցներն ուղղվել են 1224. Ճգնաժամերի հակազդման և արտակարգ իրավիճակների հետևանքների նվազեցման և վերացման ծրագրի ներքո իրականացվող տարբեր միջոցառումների իրականացմանը: 116398.3 հազ. դրամի չափով առաջարկվում է «Սերմերի գործակալություն» ՊՈԱԿ-ի տնօրինման տակ գտնվող՝ ՀՀ կառավարության 2010 թվականի նոյեմբերի 4-ի թիվ 1659-Ն որոշմամբ սահմանված Հայաստանի Հանրապետությունում 2010-2014 թվականներին ցորենի սերմնաբուծության և սերմնարտադրության զարգացման ծրագրի իրականացման գործընթացի ապահովման նպատակային հաշվի ներկա դրությամբ սույն գումարի չափով առկա ֆինանսական միջոցները վերադարձնել պետական բյուջե և ուղղել սույն միջոցառմանը: Մնացած 183.0 մլն դրամն առաջարկվում է հատկացնել 1059. ծրագրի «12001. Հացահատիկային՝ հատիկաընդեղեն և կերային մշակաբույսերի սերմնաբուծության զարգացմանը աջակցություն» 110.0 մլն դրամ, որը նախատեսվում էր հատիկաընդեղեն և կերային մշակաբույսերի սերմնանյութերի գնի սուբսիդավորման համար, 1187. ծրագրի «12010. Ոռոգման արդիական համակարգերի ներդրման համար պետական աջակցություն» 23 մլն. դրամ և «12011. Փոքր և միջին ջերմոցային տնտեսությունների ներդրման պետական աջակցության ծրագիր» 50 մլն. դրամ միջոցառումներով հատկացված կանխատեսվող տնտեսումներից:

**Կարգավորման նպատակը և բնույթը**

Հայաստանի Հանրապետության էկոնոմիկայի նախարարության կողմից 2020 թվականի պետական բյուջեով իրականացվող ծրագրերի ֆինանսական միջոցների նպատակային և ըստ անհրաժեշտության օգտագործման գործընթացի ապահովումն է։

**Նախագծի մշակման գործընթացում ներգրավված ինստիտուտները և անձինք**

Որոշման նախագիծը մշակվել է ՀՀ էկոնոմիկայի նախարարության կողմից։

**Իրավական ակտի կիրառման դեպքում ակնկալվող արդյունքը**

Հայաստանի Հանրապետությունում ցորենի բերքատվության մակարդակի բարձրացում՝ շուրջ 30%, շուրջ 17,0 հազար հա աշնանացան ցորենի ցանք, 80 հա նոր հիմնված ինտենսիվ այգիներ և հատապտղանոցներ:

ՏԵՂԵԿԱՆՔ

««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ

«Հայաստանի Հանրապետության 2020 թվականի պետական բյուջեում վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ ու լրացումներ կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական բյուջեում ծախսերը և եկամուտները կփոփոխվեն 116398.3 հազ. դրամի չափով։

ՏԵՂԵԿԱՆՔ

««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԸՆԴՈՒՆՎԵԼԻՔ ԱՅԼ ԻՐԱՎԱԿԱՆ ԱԿՏԵՐԻ ԿԱՄ ԴՐԱՆՑ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ

**1. Այլ իրավական ակտերում փոփոխությունների և/կամ լրացումների անհրաժեշտությունը**

«Հայաստանի Հանրապետության 2020 թվականի պետական բյուջեում վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ ու լրացումներ կատարելու մասին» ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ կամ լրացումներ կատարելու անհրաժեշտություն չկա։

**2. Միջազգային պայմանագրերով ստանձնած պարտավորությունների հետ համապատասխանությունը**

«Հայաստանի Հանրապետության 2020 թվականի պետական բյուջեում վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ ու լրացումներ կատարելու մասին» Հայաստանի Հանրապետության կառավարության որոշման նախագիծը համապատասխանում է միջազգային պայմանագրերով ստանձնած պարտավորություններին։